
Parlamentul României

Camera Deputaţilor
Comisia pentru apărare, ordine                                                                                                                   Bucureşti, 22.06.2004                                                                                  

publică şi siguranţă naţională                                                                                                                      P.L.X - 391/2004
Nr.32/394/2004
RAPORT

asupra proiectului de Lege privind modificarea şi completarea Legii nr.329/2003 privind exercitarea profesiei de detectiv particular

1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură obişnuită, cu proiectul de Lege privind modificarea şi completarea Legii nr. 329/2003 privind exercitarea profesiei de detectiv particular, trimis cu adresa nr. P.L.X- 391 din 15 iunie 2004  şi înregistrat sub nr.32/394 din 17 iunie 2004.

Consiliul Legislativ, cu nr. 809/11.05.2004, a avizat favorabil, acest proiect de lege, cu unele observaţii şi propuneri.

Comisia pentru drepturile omului, culte şi problemele minorităţilor naţionale, cu nr. 25/278 din 22.06.2004 a avizat favorabil proiectul de lege în forma adoptată de Senat.

Proiectul de Lege urmăreşte armonizarea prevederilor Legii nr. 329/2003 privind exercitarea profesiei de detectiv particular, cu reglementările comunitare din domeniul liberei circulaţii a persoanelor şi a serviciilor, precum şi cu cele referitoare la dreptul la stabilire. 

2. Proiectul de lege face parte din categoria legilor organice şi se adoptă în conformitate cu art. 76 alin. (1) din Constituţia României.

Potrivit art. 51 şi 52 din Regulamentul Camerei Deputaţilor, la lucrările comisiei au participat, în calitate de invitaţi, domnul Mircea Alexandru, secretar de stat şi domnul Cristian Baci, consilier juridic, din cadrul Ministerului Administraţiei şi Internelor şi doamna Alisa Arşinel, directorul  Directiei armonizare legislativa cu acquis-ul comunitar din cadrul Ministerului Integrării Europene.

3. La lucrări au fost prezenţi un număr de 26 deputaţi, din totalul de 27 membri ai comisiei.

4. Proiectul de lege, potrivit art. 75 alineatele (1) şi (3)  din Constituţia României şi art. 86 din Regulamentul Camerei Deputaţilor, este de competenţa decizională a Camera Deputaţilor.

5. Proiectul de Lege a fost adoptat de Senat în şedinţa din 14 iunie 2004, cu respectarea prevederilor articolului 76 alin. (1) din Constituţia României, republicată.


În urma dezbaterilor, în şedinţele din 21 şi 22 iunie 2004, cu unanimitate de voturi pentru, membrii comisiei au hotărât să supună proiectul de Lege privind modificarea şi completarea Legii nr.329/2003 privind exercitarea profesiei de detectiv particular, Plenului Camerei Deputaţilor spre dezbatere şi adoptare, cu următoarele amendamente:

I. Amendamente admise

	Nr.

crt. 
	Text Senat
	Text adoptat de comisie
	Motivarea propunerii amendamentului
	Cameră decizională

	1. 
	2. La articolul 3, alineatul (2) va avea următorul cuprins:

Art.3.- (2) Datele şi informaţiile prevăzute la alin. (1) pot fi comunicate, la cerere, în condiţiile legii, numai instanţelor judecătoreşti, Ministerului Public şi organelor de cercetare ale poliţiei judiciare, dacă acestea sunt utile pentru aflarea adevărului în cauzele penale . 


	1. La articolul I, punctul 2, alineatul (2), al articolului 3 se modifică şi va avea următorul cuprins:

"Art.3.- (2) Datele şi informaţiile prevăzute la alin. (1) pot fi comunicate, la cerere, în condiţiile legii, numai instanţelor judecătoreşti şi  Ministerului Public, dacă acestea sunt utile pentru aflarea adevărului în cauzele penale . "

(Autori:d-nii dep.Răzvan Ionescu şi Octavian Mitu)
	Întrucât informaţiile obţinute de detectivul particular în urma activităţilor desfăşurate sunt destinate exclusiv clientului, este necesară o arie restrânsă de divulgare a acestora, în condiţiile în care procurorul coordonează, supraveghează şi îcuviinţează fiecare act de cercetare penală.  
	Camera Deputaţilor

	2. 
	3. La articolul 5 litera a) se abrogă.
	2. La articolul I punctul 3, litera a) de la articolul 5  va avea următorul cuprins:

" a) are cetăţenia română sau cetăţenia unuia dintre statele membre ale Uniunii Europene;" 

(Autor: dl. dep. Radu Stroe şi Ovidiu. Cameliu Petrescu)
	Menţinerea şi îmbunătăţirea textului de la lit. a) se motivează prin evitarea situaţiilor în care cetăţenii unor state care nu sunt membre ale Uniunii Europene ar solicita, în România,  dobândirea profesiei de detectiv particular. 
	Camera Deputaţilor

	3. 
	6. La articolul 8, alineatul (1), litera c) va avea următorul cuprins:

c) când persoana în cauză nu mai îndeplineşte condiţiile prevăzute la art. 5 lit.  c) - e). 


	3. La articolul I, punctul 6 se elimină
	Pentru corelare cu prevederile de la art. 5 lit.a, în condiţiile în care acestea nu se mai abrogă.
	

	4. 
	Text Lege

Art. 15. - În organizarea şi desfăşurarea activităţii detectivii particulari din societăţile specializate şi din cabinetele individuale au obligaţia: 

…………………………………………………

c) să comunice datele şi informaţiile solicitate de organele de cercetare penală, de procuror sau de instanţa de judecată; 


	4. La articolul 15 alin. (1) din lege, litera c) se modifică şi va avea următorul cuprins:

"c) să comunice datele şi informaţiile solicitate de procuror sau de instanţa de judecată, pentru soluţionarea unor cauze penale;"

(Autor: dl. dep. Răzvan Ionescu)


	Deoarece informaţiile obţinute de detectivul particular în urma activităţilor desfăşurate sunt destinate exclusiv clientului, este necesară o arie restrânsă de divulgare a acestora, în condiţiile în care procurorul coordonează, supraveghează şi îcuviinţează fiecare act de cercetare penală.  
	Camera Deputaţilor

	5. 
	11. Articolul 24 va avea următorul cuprins :

Art. 24. - (1) Măsurile prevăzute la art. 23 referitoare la suspendarea sau anularea atestatului de detectiv particular se dispun de către inspectoratul de poliţie judeţean sau, după caz, de către Direcţia generală de poliţie a municipiului Bucureşti care l-a emis. 

(2) Suspendarea sau anularea licenţei de funcţionare a societăţii specializate sau a cabinetului individual de detectivi particulari se dispune, în condiţiile prezentei legi, de către Inspectoratul General al Poliţiei Române.

(3) Împotriva măsurilor prevăzute la alin. (1) şi (2), detectivul particular sau, după caz, societatea comercială specializată poate face plângere la judecătoria în circumscripţia căreia îşi are domiciliul sau sediul. 


	5. La articolul I punctul 11, alineatul (1) al articolului 24 se modifică, alineatul (3) se elimină, acest articol având următorul cuprins:

”Art. 24. - (1) Măsurile prevăzute la art. 23 referitoare la suspendarea sau anularea atestatului de detectiv particular se dispun de către inspectoratul de poliţie judeţean care l-a emis sau, după caz, de către Direcţia generală de poliţie a municipiului Bucureşti. 
(2) Suspendarea sau anularea licenţei de funcţionare a societăţii specializate sau a cabinetului individual de detectivi particulari se dispune, în condiţiile prezentei legi, de către Inspectoratul General al Poliţiei Române.”
Se elimină
(Autori: d-nii dep. Ioan Oltei şi Dorel Bahrin )


	Îmbunătăţirea redactării.
Textul nu este necesar deoarece, potrivit art. 22, contravenţiilor prevăzute de prezenta lege li se aplică regimul juridic prevăzut de O.G. nr.2/2001.
	Camera Deputaţilor


II. Amendamente respinse

	Nr.

crt. 
	Text Senat
	Text propus                                  (autorul amendamentului)
	Motivarea propunerii amendamentului

1. pentru admitere

2. pentru respingere
	Cameră decizională

	1
	Art.3.- (2) Datele şi informaţiile prevăzute la alin. (1) pot fi comunicate, la cerere, în condiţiile legii, numai instanţelor judecătoreşti, Ministerului Public şi organelor de cercetare ale poliţiei judiciare, dacă acestea sunt utile pentru aflarea adevărului în cauzele penale . 
	La articolul 3, alineatul (2) se modifică şi va avea următorul cuprins:

"Art.3.- (2) Dacă datele şi informaţiile prevăzute la alin. (1) sunt utile pentru aflarea adevărului în cauzele penale, acestea pot fi comunicate, în condiţiile legii, numai la cererea instanţelor judecătoreşti şi  Ministerului Public."

(Autor: dl. dep. Virgil Popescu)
	1.Pentru claritatea formulării.
2.Textul adoptat de comisie este mai cuprinzător.


	Camera Deputaţilor

	2
	5. Articolul 7,  alin. (6) 

"(6) Detectivii prevăzuţi la alin. (5) au obligaţia ca înaintea desfăşurării oricăror activităţi specifice şi la încetarea acestora să înştiinţeze organul de poliţie competent teritorial."
	La articolul 7, alineatul (6), nou introdus, se modifică şi va avea următorul cuprins:

"(6) Detectivii prevăzuţi la alin. (5) au obligaţia ca înaintea desfăşurării activităţii specifice şi la încetarea acestora să înştiinţeze organul de poliţie competent teritorial."

(Autor: dl.dep. Popescu Costel-Eugen)
	1. Se exclude cuvântul „oricăror” deoarece se pierde caracterul secret al informaţiilor, existând posibilitatea prin cunoaştere să înştiinţeze persoana în cauză.
2.Textul adoptat de Senat este corespunzător şi nu se referă la divulgarea rezultatelor investigării.
	Camera Deputaţilor

	3
	La articolul 15 se introduce un alineat nou, alin.(2), cu următorul cuprins:

"(2) Societăţile specializate şi cabinetele individuale de detectivi particulari îşi întocmesc regulament de organizare şi funcţionare, care se aprobă prin dispoziţia scrisă a conducătorului executiv al societăţii sau a şefului cabinetului individual, după caz." 
	La articolul 15, alineatul (2), nou introdus, se modifică şi va avea următorul cuprins:

"(2) Societăţile specializate şi cabinetele individuale de detectivi particulari întocmesc, în comun, regulamentul de organizare şi funcţionare, numit cod deontologic."

(Autor: dl.dep. Popescu Costel-Eugen)
	1.Pentru uniformizarea principiilor generale în baza cărora se desfăşoară activitatea detectivului particular.
2.Normele de aplicare a legii sunt acoperitoare.
	Camera Deputaţilor


PREŞEDINTE,

Răzvan IONESCU
Red s.c. Anca Barb

Red. consult. Roxana Rus 

Către
BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului Lege privind modificarea şi completarea Legii nr. 329/2003 privind exercitarea profesiei de detectiv particular, trimis cu adresa nr. P.L.X- 391 din 15 iunie 2004  şi înregistrat sub nr.32/394 din 17 iunie 2004.


În raport de obiectul şi conţinutul său, proiectul de lege face parte din categoria legilor organice.

PREŞEDINTE,

Răzvan IONESCU

